**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

**16.5.2019 o 17.00 hod.**

**v zasadačke Miestneho úradu.**

**Prítomní:** podľa prezenčnej listiny

**Program:**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Kontrola plnenia uznesení MZ MČ Bratislava–Čunovo splatných k 14.05.2019
5. Návrh záverečného účtu za r. 2018, odborné stanovisko miestnej kontrolórky k návrhu záverečného účtu za rok 2018 a hodnotiaca správa
6. Informácia o plnení a čerpaní rozpočtu za r. 2018
7. Návrh na zmenu rozpočtu č.3/2019- úprava rozpočtu príjmov- podielov daní MČ Bratislava-Čunovo
8. Správa z kontroly výberu, odvodu a použitia poplatku za rozvoj v MČ Bratislava-Čunovo za rok 2018
9. ~~Návrh VZN, ktorým sa stanovuje spôsob prijímania detí do MŠ, určuje výška a spôsob úhrady príspevku na čiastočnú úhradu výdavkov v MŠ v zriaďovateľskej pôsobnosti MČ Bratislava-Čunovo.~~

*9.A Žiadosť o schválenie nenávratného finančného príspevku pre*

*Chorvátsky kultúrny spolok Čunovo*

1. Vyhodnotenie činnosti spoločného stavebného úradu so sídlom v MČ Bratislava-Rusovce za r. 2018
2. Správa z vykonanej inventarizácie k 31.12.2018
3. Návrh dodatku Štatútu hl. mesta SR Bratislavy v oblasti parkovacej

politiky

*12 A. Návrh na schválenie odmeny kontrolórke MČ*

1. Informácie
2. Rôzne

**K bodu č.1**

Starostka privítala poslancov, hostí a osobitne riaditeľa sekcie dopravy Magistrátu hl. mesta SR Bratislavy p. Mgr. Petra Bánovca a o 17.05 hod. otvoria rokovanie miestneho zastupiteľstva.

**K bodu č.2**

Starostka určila členov návrhovej komisie a overovateľov.

Návrhová komisia: p. Maschkanová, p. Puhovich

Overovatelia : p. Hátas, p. Krist

S takto predloženým návrhom poslanci súhlasili.

**K bodu č.3**

*Starostka* požiadala o vyradenie bodu č. 9- VZN a miesto neho zaradila žiadosť Chorvátskeho kultúrneho spolku o nenávratný finančný príspevok. Z dôvodu prítomnosti zástupcu Magistrátu hl. mesta navrhla predradiť návrh dodatku Štatútu hl. mesta týkajúceho sa parkovacej politiky.

*p. Hátas*- požiadal o zaradenie návrhu na schválenie odmeny miestnej kontrolórke.

S takto predloženými návrhmi programu poslanci súhlasili.

**Uznesením č. 32/2019 schvaľuje** program rokovania zasadnutia Miestneho zastupiteľstva MČ Bratislava-Čunovo

*Hlasovanie:*

*za: p. Hátas, p. Krist, p. Maschkanová, p. Puhovich*

*proti: 0*

*zdržal sa: 0*

**K bodu č.12**

Primátor požiadal o zaujatie stanoviska miestneho zastupiteľstva k návrhi dodatku štatútu hl. mesta týkajúceho sa parkovacej politiky. K predmetnej téme sa diskutovalo už niekoľko krát a prednedávnom prebehlo v divadle P.O: Hviezdoslava stretnutie poslancov všetkých mestských častí,.

*p. Bánovec*: dodatok upravuje prerozdelenie výnosov z parkovacej politiky. Pôvodný návrh 70:30 bol na základe pripomienky MČ Bratislava-Petržalka upravený v pomere 50:50 pre rezidenčné karty a 85:15 z výnosov za úhradu za dočasné parkovanie.

Čo sa týka VZN je pripravené v zmysle zákona 135/1961, ktorý určuje akým spôsobom sa má riešiť regulované parkovanie na území mesta. Zaslanými pripomienkami mestských častí sa mesto bude zaoberať a spolu so zapracovanými pripomienkami bude predložený na rokovanie mestskej rady a následne na mestské zastupiteľstvo. Poslancov oboznámil s podmienkami prideľovania rezidenčných a bonusových kariet, odpovedal na otázky poslancov napr. čo v prípade, že by mestské časti nesúhlasili s návrhom parkovacej politiky? Legislatívne je možné schválenie aj bez súhlasu starostov nakoľko rozhodujúce slovo budú mať 3/5 väčšinou poslanci mestského zastupiteľstva. Tlmočil i názor p. primátora, ktorý sa vyjadril, že v prípade ak mestské časti nemajú záujem riešiť parkovaciu politiku, nemá zmysel tlačiť proti vôli mestských častí. V tejto fáze schvaľovania ide predovšetkým o prijatie legislatívneho rámca parkovacej politiky. Na to aby bola vykonávaná, musí mestská časť podpísať zmluvu o spolupráci s hlavným mestom až týmto krokom budú poslanci schvaľovať samotnú parkovaciu politiku, ktorá bude spustená cca v r. 2021.

**Uznesením č. 33/2019 A. súhlasí** s predloženým návrhom dodatku Štatútu hlavného mesta SR Bratislavy, ktorým sa dopĺňa v Čl. 91 odsek 4, týkajúci sa prerozdelenia výnosov na pomer 50:50 z úhrad za rezidentské parkovacie karty a pomer 85:15 v prospech hlavného mesta z ostatných úhrad

**B.** k predloženému návrhu všeobecne záväzného nariadenia o dočasnom parkovaní motorových vozidiel **má pripomienky**

* Parkovacia karta rezident garáž – vydávať v neobmedzenom množstve na 1 byt a každá karta rezident garáž má zahŕňať benefit 2 (t.j.2h/denne bezplatné parkovanie v iných zónach).
* Parkovacie karty rezident 2 a 3 – mali by taktiež zahŕňať benefit 2
* V prílohe č.2. daného VZN v bode 1.2.1. vypustiť vetu „Na jeden byt nie je možné súčasne vydať parkovaciu kartu rezident 1 a rezident garáž.“
* Držiteľom preukazu ZŤP umožniť bezplatné parkovanie (nielen na vyhradených miestach).
* Zadefinovať vo VZN čo zahŕňa pojem ostatné výnosy úhrad.
* Zadefinovať rodinný dom podľa stavebného zákona, t.j. Rodinný dom je budova určená predovšetkým na rodinné bývanie so samostatným vstupom z verejnej komunikácie, ktorá má najviac tri byty, dve nadzemné podlažia a podkrovie.
* Parkovacia karta návšteva – doplniť možnosť zrušenia, resp. zániku karty v prípade, ak si držiteľ danej karty počas platnosti požiada o vydanie rezidentskej parkovacej karty.

MZ navrhuje zriadiť v MČ 1 zónu dočasného parkovania, ktorá bude zahŕňať všetky komunikácie nachádzajúce sa v MČ.

**C. súhlasí** s predloženým návrhom dodatku Štatútu hlavného mesta SR Bratislavy, v ktorom sa dopĺňa v Čl. 69 odsek 4, týkajúci sa vymedzenia pôsobnosti mestskej časti v súvislosti so zriadením nízkoemisnej zóny

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č.4**

Poslanci k predloženému materiálu nemali pripomienky.

**Uznesením č. 34/201** **berie na vedomie** kontrolu plnenia uznesení MČ Bratislava-Čunovo s termínom plnenia k 14.05.2019

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č. 4**

*Miestna kontrolórka:* odborné stanovisko je vypracované na základe jej doručenej poslednej verzie zo dňa 1.3.2019. Tým, že ekonómka opravila položky avšak kontrolórke neboli doručené, došlo k istým nezrovnalostiam, ktoré však boli vykonzultované a miestna kontrolórka odporučila návrh záverečného účtu schváliť bez výhrad.

*p. Maschkanová:* rozdielne analýzy boli zosúladené, upravená bola i pisárska chyba, komisia taktiež odporučila schváliť materiál bez výhrad a použiť prebytok hospodárenia na tvorbu rezervného fondu.

**Uznesením č. 35/2019**

1. **berie na vedomie** odborné stanovisko miestnej kontrolórky k návrhu Záverečného účtu za rok 2018
2. **berie na vedomie** správu audítora za rok 2018
3. **schvaľuje** Záverečný účet MČ Bratislava-Čunovo a celoročné hospodárenie za rok 2018 **bez výhrad**
4. **schvaľuje** použitie prebytku rozpočtového hospodárenia **na tvorbu rezervného fondu** vo výške 94.478,67,- €

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č. 5**

Finančná komisia nemala k hodnotiacej správe námietky.

**Uznesením č. 36/2019 berie na vedomie** Hodnotiacu správu-informáciu o plnení rozpočtu mestskej časti Bratislava-Čunovo za rok 2018

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č.6**

*p. Maschkanová*: navrhovaná zmena vychádza zo skutkového stavu príjmov v rozpočte a úpravy daňových príjmov podľa schváleného rozpočtu mesta a odzrkadľuje potrebu zapojiť dané navýšenie do plánovaných výdavkov mestskej časti s ktorými počítame v nasledujúcom období. Na základe týchto skutočností finančná komisia odporúča zmenu schváliť.

**Uznesením č. 37/2019 schvaľuje** zvýšenie rozpočtu príjmov a výdavkov na rok 2019 vo výške 35.234,51 Euro.

**Celkový rozpočet po uvedených zmenách je nasledovný:**

Bežné príjmy 675 063,-

Kapitálové príjmy 0,-

Príjmové finančné operácie 75 995,-

**Celkové príjmy po RO MZ č. 3 751 058,-**

Bežné výdavky 672 588,-

Kapitálové výdavky 78 470,-

Výdavkové finančné operácie 0,-

**Celkové výdavky po RO MZ č. 3 751 058,-**

**Celkový výsledok hospodárenia – vyrovnaný rozpočet**

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č.7**

*Miestna kontrolórka*: kontrola bola zahájená vo februári, správa je predkladaná až teraz nakoľko si vyžadovala množstvo materiálov. Cieľom bolo overiť stav kontrolovaných skutočností a ich súlad so VZN, zistiť správnosť výberu, odvodu a použitia, ktorý doposiaľ použitý nebol. Vo viacerých rozhodnutiach boli zistené nedostatky, pričom niektoré boli odstránené ešte počas kontroly. V prípade neuhradenia poplatku máme možnosť postupovať v zmysle daňového exekučného konania.

**Uznesením č. 38/2019 berie na vedomie** Správu z kontroly výberu, odvodu a použitia poplatku za rozvoj v MČ Bratislava-Čunovo

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č.8**

*p. Maschkanová*: finančná komisia po prerokovaní doručeného materiálu odporúča nenávratný finančný príspevok schváliť v požadovanej výške a odporúča financovať ho z programu 8.0 rozpočtu- podpora športových klubov a organizácií.

**Uznesením č. 39/2019 – schvaľuje** Chorvátskemu kultúrnemu spolku Čunovo jednorazový nenávratný finančný príspevok vo výške 1.500,- EUR na jazykový a tamburášsky pobyt v Chorvátsku – Selce pre 17 detí, ktoré dlhodobo reprezentujú mestskú časť Bratislava-Čunovo na domácej aj zahraničnej úrovni.

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č. 9**

Materiál sa predkladá každoročne, finančná komisia k nemu nemala pripomienky. **Uznesením č. 40/2019** **a) berie na vedomie** hodnotenie činnosti spoločného stavebného úradu so sídlom v mestskej časti Bratislava–Rusovce za rok 2018 **b) schvaľuje** celkové vyúčtovanie nákladov spoločného stavebného úradu Bratislava-Rusovce za mestskú časť Bratislava-Čunovo za rok 2018, ktoré predstavuje preplatok mestskej časti Bratislava-Čunovo vo výške 1.300,59 Euro.

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č. 10**

Inventarizácia majetku bola vykonaná v súlade so zákonom a týkala sa objektov v správe MČ, materskej školy a školskej jedálne. **Uznesením č. 41/2019 - berie na vedomie** Správu z vykonanej inventarizácie k 31.12.2018

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č.11**

Okrem zodpovedného prístupu k práci sa kontrolórka dožíva životného jubilea. V kolektívnej zmluve je uvedené, že pri jubileách 50 a 60 rokov majú zamestnanci nárok na odmenu okrem starostu a kontrolóra. Z morálneho hľadiska starostka považuje odmenu za opodstatnenú. **Uznesením č. 42/2019- schvaľuje** odmenu kontrolórke MČ Bratislava-Čunovo vo výške 450,-€ (slovom: štyristopäťdesiat eur), ktorá bude vyplatená v najbližšom výplatnom termíne.

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č.12**

**Uznesením č. 43/2019**- **berie na vedomie informácie o:**

* ponuke osádzania psích toaliet v mestskej časti
* doručenej petícii ohľadom značenia a dobudovania spomaľovačov v Mladom Čunove
* potrebe označovania novovzniknutých ulíc v mestskej časti

V súvislosti s požiadavkou chváliť termíny zasadnutí miestneho zastupiteľstva je v zmysle zákona MZ povinné rokovať raz za tri mesiace. Termíny sú stanovené a zosúladené s termínmi mestského zastupiteľstva.

*Hlasovanie:*

*za: p. Hátas, p. Krist, p. Maschkanová, p. Kodhajová, p. Puhovich*

*proti: 0*

*zdržal sa: 0*

**K bodu č.13**

*p. Puhovich*: z dôvodu zvýšeného počtu krádeží požiadal o informovanie tejto skutočnosti občanov prostredníctvom sms správy a oznamu do rozhlasu, v nedeľu 19.5. o 16.00 sa uskutoční oslava dňa matiek

*p. Hátas*: v najbližšom období sa bude musieť zaoberať riešením likvidácie bioodpadu na stojisku kontajnerov. Telefonicky rokoval s viacerými firmami avšak nikto nemá záujem o spracovanie drevnej hmoty.

*starostka*: požiadať p. Gieciho o odstránenie čiernej stavby

*Zástupkyňa občanov* z Mladého Čunova požiadala mestskú časť o súčinnosť pri riešení opakujúceho sa problému s rastom a kosením vysoko alegických druhov burín na pozemkoch vo vlastníctve developera a iných vlastníkov

*Starostka* poskytla informácie na otázky týkajúce sa prijímania detí do MŠ.

Zároveň *zástupkyňa občanov* predniesla požiadavku na obdobné vyriešenie parčíka na konci Konopiskej ako je parčík na Zobovej ul. a tlmočila názor občanov, ktorí považujú návrh na umiestnenie polozapustených kontajnerov v blízkosti rodinných domov za sociálny a spoločenský problém.

Starostka poďakovala prítomným a ukončila rokovanie o 19.10 hod..

Zapísala: Mgr. Monika Švábeková

Overovatelia zápisnice: Ján Hátas

Marián Krist